《差次芜湖谒灵泽孙夫人祠》
清代·刘鸿翱

鲛室龙宫葬玉凫，汉家王气日西徂。峡云直去犹通蜀，江水横流不向吴。

精卫何年填巨壑，湘灵终古怨苍梧。永安宫在蚕丛外，万里关山得到无。

作者简介：（ 1779—1849）山东潍县人，字次白。嘉庆十四年进士，官至福建巡抚。鸦片战争期间，严御海口，组织民团，以抗英军。道光二十五年因疾开缺。有《绿野斋前后合集》。